Αυτό που κάνει αυτό το μέρος στην ψυχή μου δεν προσμετράται.
Όταν κάνεις καλά μια γάτα, ξέρεις ότι την έσωσες.
Είναι το καλύτερο συναίσθημα και δίνει τεράστιο κίνητρο
για να συνεχίσεις.
Πάντα αναζητούσα έναν σκοπό στη ζωή μου,
κάτι που να με γέμιζε βαθιά.
Είναι πολύ ευαίσθητη γάτα.
Μάλλον της επιτέθηκαν μερικές φορές ενώ γύριζε στο σπίτι.
Νομίζω ότι νιώθει ότι την παρενοχλούν,
αποφάσισε ότι δεν θα το ανεχτεί άλλο.
-Έρχεσαι εδώ κάθε μέρα; -Ναι. Πρωί και απόγευμα.
Την πρώτη φορά που είδα γατάκι στον δρόμο
ήξερα ότι, αν δεν κάνω κάτι αμέσως,
το γατάκι θα πεθάνει.
Τότε άρχισε να αλλάζει η ζωή μου.
ΣΥΡΟΣ ΕΛΛΑΔΑ
Όταν φτάσαμε εδώ,
τάιζα τις γάτες στον δρόμο και οι ντόπιοι μου φώναζαν.
Δεν χαίρονταν καθόλου που τις τάιζα.
Σκέφτηκα ότι έπρεπε να κάνουμε κάτι γι' αυτό.
Κατάλαβα ότι χρειαζόμαστε ένα καταφύγιο για γάτες εδώ.
Βλέπεις ότι δεν έχεις σημασία εσύ, τα δικά σου δράματα, ο εγωισμός,
όσα σου συμβαίνουν εσένα, σημασία έχει η μικρή ζωή.
Τότε ο σκοπός έχει κάποια σημασία.
ΜΙΑ ΠΡΩΤΟΤΥΠΗ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Σε κάθε γωνιά εδώ στη Σύρο, βλέπεις γάτες.
Τις βλέπεις παντού.
Γύρω από κάθε σκουπιδοτενεκέ, μικρές αποικίες.
Αβοήθητα γατάκια.
Τα βρίσκουμε σ' αυτές τις αποικίες
παντού στο νησί.
Έτυχε να περνάμε χτες και είδαμε μια γατούλα.
Έτσι όπως ήταν τα μάτια του ήταν πιθανό
να τυφλωθεί αν δεν κάνουμε κάτι.
Αυτός είναι;
-Ναι. -Γεια σου, μωρό μου.
Γεια, μωρό μου.
Πηγαίνουμε, και αν η γάτα δεν είναι φιλική,
κερδίζουμε την εμπιστοσύνη της.
Γεια σου.
Τα μάτια του είναι χάλια.
Έχει κρύωμα.
-Σίγουρα. -Καλά.
Γεια σου.
Αν δούμε άρρωστη γάτα, τη σώζουμε.
Καλούμε αμέσως κτηνίατρο και λέμε "Να φέρουμε μια γάτα;"
Έτοιμη;
Μια βροχή, και πιθανώς να πάθει πνευμονία.
Αν δεν θεραπευτεί η πνευμονία, θα πεθάνει πολύ σύντομα.
Η Σύρος έχει περίπου 25.000 κατοίκους
και περίπου 13.000 γάτες.
Τις γάτες εδώ τις θεωρούν παράσιτα.
Είναι όπως τα ποντίκια, δεν τις θέλουν.
"Είναι άρρωστες, μην τις αγγίζεις".
Εκεί προσπαθήσαμε εμείς
να αλλάξουμε τη νοοτροπία τους.
ΠΑΝΑΓΙΩΤΗΣ ΚΟΥΤΑΒΑΣ ΑΝΤΙΔΗΜΑΡΧΟΣ
Παλιά δεν αγαπούσα τις γάτες.
Η πρώτη προσέγγιση ήταν πως υπάρχουν πάρα πολλές.
ΓΙΩΡΓΟΣ ΣΤΕΦΑΝΟΥ ΤΑΞΙΤΖΗΣ
ΜΑΝΩΛΗΣ ΒΟΡΙΣΗΣ ΚΤΗΝΙΑΤΡΟΣ
Έχουμε γίνει σχετικά γνωστοί γι' αυτό το καταφύγιο γατών
που ξεκινήσαμε δέκα χρόνια πριν.
Έχουμε 20 γάτες που περιμένουν υιοθεσία.
Πήγαινε.
Αν μπορέσουμε να τις πάμε όλες σε νέα σπίτια,
θα μπορούμε να κάνουμε κι άλλα.
Οι περισσότερες έχουν πρόβλημα υγείας.
Πρώτα τις κάνουμε καλά.
Μετά, συνήθως, τις εμβολιάζουμε,
και περιμένουμε
για να βεβαιωθούμε ότι δεν έχουν παρενέργειες από τα εμβόλια.
Μετά είναι έτοιμες για υιοθεσία.
Η διαδικασία υιοθεσίας δεν είναι εύκολη,
προσπαθούμε να τις υιοθετήσουν διεθνώς.
Είναι δύσκολο.
Πρώτα βρίσκεις τον κόσμο στο Facebook.
Μας γράφουν
και αναζητούμε το παρελθόν του καθενός,
αν είναι κατάλληλος.
Έχουμε στείλει γάτες στη Γερμανία, στον Καναδά, στη Δανία, στην Ελβετία.
Παντού.
Είναι διαδικασία να πάνε από δω στο αεροδρόμιο της Αθήνας,
κι από κει όπου πηγαίνουν στον κόσμο.
Μεγάλο κομμάτι όσων κάνουμε είναι η σύνδεση μαζί τους.
Τους δίνουμε όνομα.
Τους ενημερώνουμε ότι μετράνε για μας.
Όταν βρήκαμε την Μπέλα, δεν ξέραμε τίποτα
για τον καρκίνο στη μύτη.
Έχει χειρουργηθεί, και έπρεπε να την κρατήσουμε χωριστά.
Λέγαμε ότι με τον καρκίνο,
δεν υπήρχε περίπτωση να υιοθετηθεί.
Θα ήταν δύσκολο κάποιος
να αναλάβει την ευθύνη τέτοιας γάτας.
Είναι πολύ ξεχωριστή γάτα.
Απολαμβάνει πολύ τα χάδια,
και έρχεται να κοιμηθεί δίπλα μου κάθε νύχτα.
Ναι, υπάρχει κάτι μεταξύ μας.
Είμαι από τη Δανία. Στη Δανία οι γάτες ζουν εντελώς διαφορετικά.
Έκανα διάφορα στη ζωή μου.
Ξεκίνησα σπουδάζοντας μόδα μικρή,
και για λίγο είχα δική μου εταιρεία σχεδιασμού τσαντών.
Καλά ήταν, αλλά κάτι έλειπε.
Μου έλειπε ένας σκοπός στη ζωή μου.
Όταν ήμουν 16 ετών, πηγαίνοντας μια μέρα στο σχολείο,
δεν ανέβηκα στο σχολικό λεωφορείο,
αλλά γύρισα σπίτι, λες και με καθοδηγούσε κάποιο φως.
Πήρα το διαβατήριό μου και λεφτά και πήγα στο αεροδρόμιο Χίθροου,
και πήρα πτήση για τη Νέα Υόρκη.
Ξεκίνησα ένα ταξίδι
προσπάθειας να κατανοήσω ποιος ήταν ο σκοπός του ανθρώπου.
Γνωριστήκαμε…
Έκανε σεμινάριο για την Τέχνη του Να Είσαι Άνθρωπος.
Είχε κάτι που με γοήτευσε βαθιά.
Είχε φύγει από το σπίτι της στην ίδια ηλικία.
Ερωτευτήκαμε αμέσως ο ένας τον άλλο.
Μεγαλώσαμε μαζί
και είμαστε μαζί 27 χρόνια, νομίζω.
Γεια σου, γλυκιά μου. Έλα.
Λουκά, έλα.
Είδες την Τσαμ Τσαμ;
Όχι.
Ο Μπέντζι, γνωστός κι ως Τζούτζου.
-Τάινι. Έλα, Τάινι. -Τάινι, έλα.
Η Νούγκι είναι;
-Η Νούγκι, ναι. -Η Νούγκι.
Ο Μους Μους.
Είναι σαν μικρό μουστάκι.
Γεια σου.
Η Λίλα είναι εκπληκτική, γιατί σε ελάχιστο χρόνο,
και είναι αλήθεια,
έμαθε τα ονόματα και των 65 γατών, και έμεινα άφωνη.
Ο Τεμπλ, ο Σάμι, η Πόλι, ο Μπάντζο,
η Κόκο.
Η Κάλι, ο Λουκάς, ο Τάινι, ο Σνόουι.
Ο Ρίτσαρντ και η Τζόαν είναι απόλυτα αφοσιωμένοι στις γάτες.
Είναι, όμως, κλειστοί άνθρωποι.
Ζούσαμε ιδιαίτερα πλούσια στη Δανία.
Και αγοράσαμε σπίτι δίπλα στη βασίλισσα,
στη θερινή της κατοικία.
Και ο πρίγκιπας της Δανίας
έκανε τζόγκινγκ το πρωί με τους στρατιώτες του,
και ο ένας τους έπαιζε ένα μικρό φλάουτο,
και μας χαιρετούσε πολύ βασιλικά όταν μας έβλεπε.
Γυρίσαμε τον κόσμο.
Πήγαμε στην Αγγλία, στην Αμερική,
στον Καναδά για λίγο.
Πιστεύω ότι κι οι δυο μας ψάχναμε ένα μέρος
να κατασταλάξουμε.
Ήξερε ότι έψαχνα κάτι
που θα με ικανοποιούσε.
Κάπου μέσα σ' εκείνα τα χρόνια, η υγεία μου επιδεινώθηκε σημαντικά,
σε σημείο που ο γιατρός μου, που με είχε στείλει σε κάθε ειδικό, είπε
"Δεν μπορώ να κάνω κάτι άλλο".
Διαγνώστηκε με χρόνια κόπωση.
Ήταν συνεχώς κουρασμένος,
την περισσότερη ώρα έπρεπε να είναι ξαπλωμένος.
Μου είπε "Να πας να ζήσεις στη Μεσόγειο
και να κάθεσαι δίπλα στο νερό".
Και από μια παράξενη συγκυρία, ήρθαμε στη Σύρο.
Ήταν η χειρότερη εποχή για να μετακομίσουμε εδώ.
Ήταν όταν ξεκίνησε η κρίση το 2008.
Τα μαγαζιά έκλειναν ένα ένα.
Φτάσαμε σε σημείο να μην έχουμε καθόλου λεφτά,
ήμασταν απένταροι.
Πλέον είχαμε επενδύσει όσα είχαμε από τη Δανία εδώ,
αλλά σκεφτόμασταν ότι αυτό ή ήταν το τέλος του τέλους,
ή το τέλος της αρχής, ή η αρχή του τέλους.
Δεν ξέραμε τι απ' όλα.
Ήμασταν εδώ λίγες εβδομάδες.
Ο Ρίτσαρντ είπε "Είδα ενα γατάκι στον κήπο".
Και ήταν όντως δύο γατάκια στους θάμνους,
κρύβονταν,
και το ένα ήταν πολύ άρρωστο.
Έπρεπε να το πιάσω για να το πάω στον γιατρό.
Ο κτηνίατρος είπε ότι μάλλον δεν θα ζούσε.
Εγώ, όμως, επέμενα, μάλλον επειδή ήμουν έτοιμη γι' αυτό.
Το φρόντιζα καθημερινά, φρόντιζα να παίρνει τα αντιβιοτικά.
Όταν σώσεις μία ζωή, θες να σώσεις κι άλλη.
Μόλις έσωσες μια ζωή. Αυτό το συναίσθημα δεν περιγράφεται.
Με την Τζόαν συμφωνήσαμε ότι θα έχουμε 20, όχι άλλες.
"Να μείνουμε κάτω από τις 25,
επειδή οι 30 είναι…
Καλά, μέχρι 30 το πολύ.
Ούτε μία πάνω από 35.
Ποιος έχει 35 γάτες;"
Νομίζω ότι τώρα… Έχουμε περίπου 65 γάτες.
Πιεζόμαστε κάθε φορά τώρα, όποτε σώζουμε μια γάτα,
επειδή αυτό το μέρος…
Είμαστε γεμάτοι, χρειαζόμαστε χώρο.
Χρειαζόμαστε απεγνωσμένα χώρο για να μη στριμώχνονται
οι γάτες που ζουν εδώ.
Δεν ήξερα πολλά όταν ξεκίνησα.
Είχαμε μια γατούλα που καθόταν μαζί μου.
Με δάγκωνε και ήθελε προσοχή.
Ήμασταν πολύ δεμένες.
"Όλες είναι υγιείς την πρώτη χρονιά.
Και πάνε καλά οι διασώσεις".
Όταν ήρθε ο πρώτος χειμώνας, αρρώστησε πολύ.
Δεν ήξερα τι της συνέβη, αλλά κάποια στιγμή κατέρρευσε,
και τελικά είχαμε την πρώτη επιδημία παρβοϊού.
Είναι φονικός, αν δεν είναι εμβολιασμένες.
Ήταν ιδιαίτερα επώδυνο για μένα, επειδή ο κτηνίατρος είπε
"Αν είχε κάνει εμβόλια, δεν θα πέθαινε".
Όταν παθαίνεις και μαθαίνεις, ενίοτε συγκλονίζεσαι.
Για το γατάκι που βρήκαμε
ανησυχούμε για τα μάτια του.
Αν τυφλωθεί, θα κινδυνεύει, ουσιαστικά.
-Έχει πρόβλημα στα μάτια. -Ναι.
Και φτερνίζεται και βήχει επίσης,
σίγουρα έχει κρύωμα.
-Βλέπετε αυτό το κόκκινο στα δόντια; -Το καημενάκι.
Η Τζόαν ανησυχεί ιδιαίτερα γι' αυτό το μικρό γατάκι.
Παραπατάει,
κι αυτό βγάζει στην Τζόαν μια μητρική αγάπη για το γατάκι.
-Ίσως έχει μύκητες. -Μύκητες; Μάλιστα.
-Να προσέχουμε. -Κρατήστε το χωριστά.
-Ναι. -Εντάξει.
Εντάξει.
Τι γίνεται με τα μάτια του; Μου φαίνονται πολύ χάλια.
-Έχει γρίπη γάτας. -Μάλιστα.
Θα του βάλω κάτι για ψύλλους και τσιμπούρια,
και στις επόμενες δύο με τρεις βδομάδες πρέπει να εμβολιαστεί.
-Ναι. -Καταλαβαίνετε τι ηλικία έχει;
Την ηλικία του; Είναι περίπου πέντε μηνών.
-Εντάξει. -Ευχαριστώ.
-Μάλιστα. -Μικρούλης.
-Μικρός για την ηλικία του. -Πολύ μικρός.
Γεια σου, γλυκό μου.
Η Τζόαν έρχεται με κάποιο αδέσποτο σχεδόν κάθε βδομάδα.
Είναι εκπληκτικό.
Είναι μάθημα ζωής.
Πώς να το πω;
Έσωσε τη ζωή του. Σίγουρα.
Είναι σπουδαίο να συνειδητοποιείς ότι δεν μπορείς να τα σώσεις όλα.
Αλλά, όπως λένε,
είναι σημαντικό για τη γάτα που θα σώσεις.
Η Τζόαν δεν σταματά ποτέ με τις γάτες.
Ασχολείται όλη μέρα, κάθε μέρα.
Εγώ τις αγαπώ, τις χαϊδεύω.
Δεν μπορώ να τονίσω αρκετά πόσα κάνει η Τζόαν.
Είμαι δίπλα στην Τζόαν.
Ξεκινά τη μέρα της περίπου στις 6:45.
Ταΐζει τις γάτες στο κάτω καταφύγιο,
και μετά τις γάτες στο μεσαίο καταφύγιο.
Μετά στο επάνω.
-Έλα. -Τις γάτες στην πίσω πόρτα.
Τις γάτες στη μέση πίσω.
Και συνεχώς ψάχνει να δει αν λείπει κάποια.
Κι αν λείπει, πηγαίνει στους γύρω λόφους
ώσπου να τη βρει.
Στα δέκα χρόνια που είμαστε εδώ,
ο Ρίτσαρντ στηρίζει απόλυτα όσα κάνω.
Ήταν υπέροχο να τον βλέπω να δουλεύει.
Να δοκιμάσουμε ένα…
Όχι δενδρολίβανο…
Μπορούμε να βάλουμε ένα σήμερα;
Ο Ρίτσαρντ;
Δεν ξέρω τι να πω γι' αυτόν.
Του αρέσει να είναι στον κήπο.
Ακριβώς. Μια μικρή αυλή.
Να κάθονται…
-Ακριβώς. Το φτιάχνουμε μαζί. -Μαζί.
Πιστεύαμε ότι αν αναλαμβάναμε κάτι τέτοιο,
θα είχαμε πάρα πολλούς ανθρώπους
που θα δούλευαν εθελοντικά για τις γάτες.
Θα έμεναν σε όμορφο μέρος και θα βοηθούσαν τις γάτες.
Θυμάμαι ότι γνώρισα τη Λίλα έξω, και γύρισα σπίτι και είπα
"Γνώρισα μια νεαρή Γαλλίδα, μου φαίνεται θαυμάσια".
Κατάλαβα γρήγορα ότι σοβαρολογεί.
Ότι ενδιαφέρεται πραγματικά για τις γάτες,
θέλει να μάθει γι' αυτές.
Έκανα μεταπτυχιακό στην Ιστορία της Τέχνης,
και αποφάσισα να γυρίσω τον κόσμο με το αγόρι μου,
και το 2020 δεν ήταν καλή χρονιά για κάτι τέτοιο.
Γνωρίσαμε τον Ρίτσαρντ και την Τζόαν,
και ερωτευτήκαμε αμέσως τις γάτες,
εκείνους, το νησί.
Μου έδωσε την ευθύνη να ταΐζω τις γάτες
κάθε βράδυ στο χωράφι.
Η μία βδομάδα έγιναν δύο, οι δύο βδομάδες έγιναν μήνας,
και δεν τελείωσε ποτέ.
Είμαι ακόμα εδώ, πέντε μήνες τώρα.
Γεια σου, Χάρι.
Ο φίλος μου είναι στον Ισημερινό.
Θα πάω να τον βρω για έναν δυο μήνες,
και μετά θα γυρίσω εδώ και θα δούμε τι θα μας δώσει η ζωή.
Αυτές οι γάτες είναι αδέσποτες.
Τις φροντίζουμε καθημερινά, πρωί και βράδυ.
Και είναι όλες στειρωμένες.
Μπορώ να περάσω 15, 30 λεπτά μαζί τους.
Τους αλλάζω νερό, τις ταΐζω, ελέγχω να δω αν είναι όλες καλά,
κάθομαι μαζί τους.
Ξέρετε ότι στις γάτες αρέσει πολύ να τρώνε.
Όταν αρχίσαμε να βοηθάμε τις γάτες
είδαμε να ασχολούνται όλο και περισσότεροι,
ο κτηνίατρος έκανε στειρώσεις.
Οι ντόπιοι βλέπουν ότι με ελάχιστα…
Μόνο με στείρωση
και αρκετό φαγητό καθημερινά,
με καθαρό νερό…
Αλλάζεις τη ζωή τους δραματικά.
ΔΩΡΟΘΕΑ ΚΑΤΟΙΚΟΣ ΣΥΡΟΥ
ΜΑΝΩΛΗΣ ΒΟΡΙΣΗΣ ΚΤΗΝΙΑΤΡΟΣ
Πώς θέλεις να προχωρήσεις;
Δεν ξέρω καλά την περιοχή.
Αν τις φωνάξεις, όμως, θα έρθουν.
Η Φλώρα είπε ότι αυτές…
"Παγίδευση, στείρωση, επιστροφή". Έτσι λέγεται επίσημα αυτό.
Θέλουμε να ελέγξουμε τον αυξανόμενο πληθυσμό γατών.
Αυτές οι δέκα γάτες δεν θα γίνουν 50.
Είναι δέκα γάτες που θα παραμείνουν δέκα.
-Μάνο, χρειάζεσαι όλα τα κλουβιά; -Δεν ξέρω.
Θα κάτσουμε για δέκα λεπτά να έρθουν οι γάτες κοντά μας…
να ηρεμήσουν.
Να πιάσουμε το αρσενικό.
Ο Μάνος είναι κτηνίατρος που γνωρίσαμε
τον μήνα που φτάσαμε στο νησί δέκα χρόνια πριν.
Τότε αρχίσαμε να στειρώνουμε γάτες,
τότε άρχισαν να αλλάζουν τα πράγματα σημαντικά.
Με τον τεράστιο αριθμό γατών στο νησί,
το πρόβλημα είναι τεράστιο.
Ένα σαββατοκύριακο, ασχολούμαστε όλοι.
Παγιδεύουμε τις γάτες, τις στειρώνουμε,
και την επομένη τις αφήνουμε εκεί που ήταν.
Το TNR είναι πολύ δύσκολη δουλειά.
Ταΐζουμε 100 γάτες καθημερινά.
Είναι δύσκολο να βρούμε λεφτά μόνο για το φαγητό.
Θα πάρω αυτό…
-Έξι. -Τέτοια;
-Αφήστε τα. -Ναι;
Έχουμε έξι απ' αυτά.
Το κάνω δέκα χρόνια, ξέρω ότι δεν μπορώ να τις σώσω όλες,
αλλά κάνω ό,τι μπορώ,
και ξέρω πως αυτό αλλάζει τα πράγματα.
Πρέπει να συνεχίσει να υπάρχει το καταφύγιο, όλα αυτά εδώ…
Το ηλεκτρικό.
Τον χειμώνα, τις κρατάμε ζεστές.
Είναι τεράστια ευθύνη.
Σίγουρα με κρατά ξάγρυπνη.
Η Τζόαν δουλεύει 16 ώρες τη μέρα και δεν έχει πάρει δεκάρα.
Με τους εθελοντές, εξασφαλίζουμε ότι θα έχουν σπίτι,
ηλεκτρισμό, αυτοκίνητο, πετρέλαιο,
και αρκετά λεφτά για φαγητό, ώστε να μην αγχώνονται.
Δεν είναι, όμως, μέρος
όπου θα πάρεις νωρίς σύνταξη.
Αυτό δεν συμβαίνει όταν ασχολείσαι με ζώα,
εκτός αν κάνεις κάτι παράνομο.
Φοράω λαστιχένια γάντια, επειδή αυτό το αγοράκι που βρήκαμε
στους δρόμους ίσως έχει μύκητες στα αφτιά,
είναι ιδιαίτερα κολλητική ασθένεια.
Έχει σοβαρή γρίπη.
Αυτό επηρεάζει τη μύτη και το στόμα του,
και επίσης έχει και πρόβλημα στα μάτια.
-Του δώσατε όνομα; -Λέμε να τον πούμε Μάιλο.
Θα ήταν θαυμάσιο όνομα γι' αυτόν.
Είναι πολύ ευγνώμων που διασώθηκε.
Κοιμόταν όλο το απόγευμα.
Ξεκινήσαμε ήδη αντιβιοτικά και κολλύρια στα μάτια,
και θα μείνει σ' αυτό το δωμάτιο
μέχρι να του βρούμε σπίτι.
Ελπίζω να γίνει γρήγορα αυτό, έτσι;
Με την Μπέλα είμαστε πολύ τυχεροί.
Θέλουν να την υιοθετήσουν στη Βρετανία.
Θέλουμε να ταξιδεύουν με ασφάλεια,
πάντα στέλνουμε συνοδό.
Έχουμε την τύχη να έχουμε τη Λίλα.
Ήμασταν πάρα πολύ τυχεροί.
Αυτό με κάνει χαρούμενη,
τότε νιώθω ότι έχει σκοπό η ζωή μου.
Πιστεύω ότι θα είναι πολύ χαρούμενη και ικανοποιημένη σ' εκείνο το σπίτι.
Χαίρομαι πολύ για εκείνη.
Το πρώτο βήμα είναι να φτάσει στην Αθήνα.
Θα πάρω το πλοίο.
Θα την αγχώσει λιγότερο, μάλλον.
Μετά θα πετάξουμε ως το Παρίσι,
και μετά θα την πάω με αυτοκίνητο στη Βρετανία.
Νομίζω ότι θα κλάψω πάρα πολύ,
επειδή την αγαπώ πολύ.
Έλεν, θέλαμε να σε ευχαριστήσουμε, επειδή
πιστεύαμε ότι δεν θα βρούμε ποτέ σπίτι για την Μπέλα.
Λέγαμε ότι όταν θα πάρουμε κι άλλη γάτα,
θα δώσουμε σπίτι σε μια γάτα που ίσως είχε προβλήματα
να βρει κάποιον να την πάρει.
Δεν θέλει σκέψη. Χρειάζεται σπίτι.
Έλεν, θες να τη δεις λίγο;
Την έχουμε εδώ πίσω. Ναι;
-Και βέβαια θέλω. -Εντάξει.
-Της αρέσει αυτό. -Ναι.
Της αρέσει να τη χαϊδεύεις.
Αυτό είναι. Δίνεις αγάπη στα ζώα
και την παίρνεις πίσω πολλαπλή.
Ακριβώς.
Γεια σου, Μπέλα.
Στεναχωριόμαστε, κάποιες τις σώσαμε όταν ήταν μικρά γατάκια,
και συνδέεσαι βαθιά μαζί τους όταν είναι τόσο μικρούλια.
Στεναχωριόμαστε, αλλά πάντα περιμένει ένα άλλο γατάκι.
Έτσι προχωράμε.
Φλώρα;
-Γεια σου. -Γεια σου.
-Η Φώφη θα μείνει έξω; -Ναι, έτσι νομίζω.
Κλαίνε πολύ δυνατά.
Πεινάνε πολύ.
Τα γατάκια που ταΐζει η Φλώρα τα βρήκε κάποιος σε σκουπιδοτενεκέ.
Ήταν δέκα ημερών.
Πάρα πολύ μικρά.
Άνοιξαν τα μάτια τους πριν δύο μέρες.
Ναι, το βλέπω.
Και τι έχεις να πεις για τις γάτες εδώ
στη Σύρο;
Νομίζω ότι βελτιώνεται.
Ήταν πολύ χειρότερα. Δεν υπήρχε κτηνίατρος.
Δεν υπήρχε…
Ούτε καν μαγαζί για ζώα.
Τώρα δουλεύουμε με την κλινική και τα προγράμματα στείρωσης.
Και τώρα συνεργάζομαι με τον Μανώλη,
με τους σταθμούς ταΐσματος και τον κήπο,
και τους δίνουμε
μια εντελώς διαφορετική εικόνα
για πώς είναι πραγματικά οι γάτες.
Εκείνος βοηθάει πολύ σ' αυτό.
-Αυτό εδώ… -Νυστάζει πάρα πολύ.
Με έχει υπνωτίσει εντελώς.
Γεια. Γεια σου, Μάιλο.
Έλα, καλέ μου. Θεέ μου.
Ήθελες πολύ να βγεις να ξαναδείς τον κόσμο.
Γεια σου.
Γεια σου, Μάιλο. Ναι.
-Κοίτα τον. -Δεν θα μείνεις πολύ, έτσι;
Κοίτα τον, έκανε φοβερή πρόοδο.
Θεέ μου.
Ναι, σε έξι μέρες…
-Τα μάτια του έφτιαξαν. -Πολύ δραματική αλλαγή.
Πολύ δραματική αλλαγή.
Τα μάτια του είναι το τέλειο παράδειγμα…
Ήταν πολύ χάλια όταν τον βρήκαμε.
Χωρίς τα κολλύρια σταδιακά, ξέρεις…
Τελικά μάλλον θα τυφλωνόταν χωρίς θεραπεία.
Πάχυνε κιόλας, σίγουρα.
Νομίζω ότι το αγαπημένο του είναι να τρώει.
Θα έτρωγε ασταμάτητα αν τον αφήναμε.
Είσαι χαρούμενο παιδί, Μάιλο.
Και προσφέρθηκε και κάποιος να σε υιοθετήσει. Αλήθεια.
-Πώς σου φαίνεται αυτό; -Ποιος θα τον υιοθετήσει;
-Κάποιος στην Ολλανδία. -Μάλιστα.
-Ναι. -Ωραία.
Η οικογένεια έχει ένα εξάχρονο αγοράκι.
-Με μια τέτοια γατούλα… -Ναι.
Θα χαρεί πάρα πολύ.
Νομίζω ότι θα τα πάνε καλά, είναι πολύ φιλικός.
Δεν είναι όλες οι γάτες τόσο χαδιάρες στην ηλικία του
όταν ήταν αδέσποτες.
Θες να πας στην Ολλανδία;
-Έχουμε σπίτι για σένα εκεί. -Ναι.
Πας ήδη.
"Έρχομαι".
Γεια σου, Μπέλα.
Δύσκολα λες "αντίο".
Ξέρω, όμως, ότι είναι για να έχει αγάπη, φροντίδα και προσοχή,
όπως δεν είχε ονειρευτεί ποτέ.
Ήταν πολύ ντροπαλή όταν ήρθα,
και έκανε μεγάλη πρόοδο αυτούς τους λίγους μήνες.
Είναι μια ξεχωριστή γάτα.
Υπάρχει κάτι μεταξύ μας, οπότε
θα λυπηθώ πάρα πολύ που θα τη χάσω.
Καμιά φορά η Τζόαν δυσκολεύεται να έρθει στις αναχωρήσεις.
Δεν γίνεται να μη δεθούμε μ' αυτές τις γάτες.
Τις ζωντανεύουμε ξανά με την αγάπη μας.
Αυτό κάνουμε.
Δεν τις κρατάμε, τις βοηθάμε να προχωρήσουν.
Η ΠΕΡΙΕΡΓΗ ΓΑΤΑ
ΖΟΥΜΕ ΜΑΖΙ
Όταν βλέπεις χαρούμενες τις γάτες,
και βλέπεις τους κήπους έτσι όπως είναι,
αυτό είναι, από μόνο του,
μια απόλαυση.
Παντού επικρατεί ησυχία.
Έλα.
Οι γάτες μάς φέρνουν μεγάλη ευτυχία.
Τα προσωπάκια τους, η κάθε μια με τον χαρακτήρα της.
Η ενέργειά τους ζωντανεύει το νησί,
και είναι πανέμορφα.
Ξέχασα να βγάλω αυτά τα σκαλιά.
-Προς την ταράτσα. -Καλά.
Λένε ότι η διάσωση γατών είναι κάπως σαν τη μαφία.
Όταν μπεις, δεν μπορείς να βγεις.
Επί δέκα χρόνια, ήταν παρατημένο στην άκρη του κήπου.
Το καταφύγιο είναι δέκα μέτρα προς τα κει.
Είναι το ιδανικό μας όραμα
για ένα μικρό χωριό-καταφύγιο.
Είναι πολύ παράξενο που είναι εδώ και που πωλείται.
Αυτά τα τρία έχουν ολοκληρωθεί.
Θα είναι για τους εθελοντές, για τους επισκέπτες, για βοηθούς.
Αυτό θα είναι κέντρο υιοθεσιών.
Από τη στιγμή που τις μαζεύουμε από τον δρόμο άρρωστες,
και λες ότι κάποιες δεν θα ζήσουν,
και τελικά ζουν…
Τις κάνουμε καλά, περνάμε μαζί τους όλη τη διαδικασία.
Τις βλέπουμε να επιστρέφουν στη ζωή.
Βλέπεις ξανά το φως στα μάτια τους.
Μετά τους βρίσκουμε σπίτι
και βλέπουμε τις φωτογραφίες τους,
να τις αγαπούν…
να ζουν όπως πρέπει.
Είναι υπέροχο. Πραγματικά υπέροχο.
ΑΜΠΕΡ ΓΚΡΕΪΣ ΗΝΩΜΕΝΟ ΒΑΣΙΛΕΙΟ
Είναι η ιδέα ενός χωριού-καταφύγιο για τις γάτες,
για να δει η Σύρος τον φυσικό κόσμο να ευημερεί.
Όχι πάνω από 500, Τζόαν.
-Υποσχέσου… -Καλά.
-Καλά, χίλιες. -Καλά, εντάξει.
Η ΜΠΕΛΑ ΖΕΙ ΕΥΤΥΧΙΣΜΕΝΗ ΣΤΗΝ ΑΓΓΛΙΑ
ΕΧΕΙ ΤΟΣΗ ΑΓΑΠΗ ΚΑΙ ΤΟΣΑ ΠΑΙΧΝΙΔΙΑ ΠΟΥ ΔΕΝ ΞΕΡΕΙ ΤΙ ΝΑ ΤΑ ΚΑΝΕΙ
Ο ΜΑΪΛΟ ΕΦΤΑΣΕ ΣΤΗΝ ΟΛΛΑΝΔΙΑ
ΤΑ ΜΑΤΙΑ ΤΟΥ ΕΙΝΑΙ ΑΨΟΓΑ
ΤΡΕΛΑΙΝΕΤΑΙ ΝΑ ΠΑΙΖΕΙ ΜΕ ΤΟΝ ΑΔΕΛΦΟ ΤΟΥ
Υποτιτλισμός: Μαριλένα Τζοβάνη